section_heading: Povijest
paragraph_text: Sveučilište u Splitu utemeljeno je 15. lipnja 1974. godine, no počeci visokog školstva u Splitu su stariji i datiraju od kraja Drugog svjetskog rata, kada je na području Splita osnovano više viših škola, a od 1960. Fakultet elektrotehnike strojarstva i brodogradnje (FESB), Kemijsko-tehnološki fakultet i Pravni fakultet te 1961. godine pedagoške akademije u Zadru i Splitu. Godine 1971. utemeljeni su Ekonomski fakultet i Fakultet građevinarstva, arhitekture i geodezije, 1974. Medicinski fakultet, a 1978. osnovan je Pomorski fakultet u Dubrovniku sa studijem u Splitu.